Старшыня арганізацыі, кіраўнік аддзялення дзённага знаходжання інвалідаў Ларыса Уладзіміраўна Шчарбачэвіч з просьбай аб дапамозе ў правядзенні інклюзіўнага мерапрыемства звярнулася да гаспадыні аграсядзібы “Раўнавага” Ларысы Альбертаўны Мытнік. Гэта неардынарная жанчына мае даўнія стасункі з сацыяльнай установай і ніколі не адмаўляецца ад супрацоўніцтва. Не аднойчы выключная майстрыха ўдзельнічала ў майстар-класах у рамках розных праектаў, мэта якіх – працоўная рэабілітацыя людзей з інваліднасцю. Яе хутар шмат разоў станавіўся пляцоўкай для правядзення падобных мерапрыемстваў.